b'\n_START_ARTICLE_\nGrofija Galway\n_START_SECTION_\nIrski jezik\n_START_PARAGRAPH_\nSkoraj 20\xc2\xa0% prebivalstva grofije Galway \xc5\xbeivi v Gaeltachtu (gelsko govore\xc4\x8da obmo\xc4\x8dja). Je sredi\xc5\xa1\xc4\x8de najve\xc4\x8djega irskega govornega obmo\xc4\x8dja na Irskem. Na njem \xc5\xbeivi ve\xc4\x8d kot 48.907 ljudi in se razteza od mesta Galway na zahodu \xc4\x8dez Connemaro. Regijo sestavljajo irsko govore\xc4\x8da obmo\xc4\x8dja: Galway mesto (deli mesta), Cois Fharraige, Conamara Theas, Aranski otoki in Duiche Sheoigheach._NEWLINE_Pouk v \xc5\xa1olah poteka v ir\xc5\xa1\xc4\x8dini, tudi na tretji stopnji, na kolid\xc5\xbeu, ga uporabljajo (Acadamh na hOllscola\xc3\xadochta Gaeilge) v Carraroeu in Carni. Clifden je najve\xc4\x8dje mesto v regiji. Mesto Galway je tudi sede\xc5\xbe edinega gledali\xc5\xa1\xc4\x8da v irskem jeziku na Irskem, Taibhdhearc na Gaillimhe. Imajo tudi medije v irskem jeziku, radijsko postajo Raidi\xc3\xb3 na Gaeltachta in \xc4\x8dasopis Foinse v Carraroeu ter javno  televizijo TG4 v Bailu na hAbhannu. Aranski otoki so tudi del irsko govore\xc4\x8dega obmo\xc4\x8dja._NEWLINE_V grofiji Galway je pribli\xc5\xbeno 30.000 do 40.000 irskih govorcev. Po popisu 2011 imata mesto Galway in grofija 48.907 prebivalcev, od katerih 30.978 lahko govori irsko, 23.788 se je opredelilo za avtohtone irske govorce, medtem ko jih 7190 govori irsko samo v \xc5\xa1oli. 3006 jih obiskuje deset irskih osnovnih \xc5\xa1ol (Gailskola) in tri srednje \xc5\xa1ole (Gaelchol\xc3\xa1iste) zunaj Galwaya . Po irskem popisu 2006 je bilo v okro\xc5\xbeju 10.788 ljudi, ki so vsakodnevni irski govorci zunaj izobra\xc5\xbeevalnega sistema.\n_START_SECTION_\nLokalna uprava\n_START_PARAGRAPH_\nPred sprejetjem Zakona o lokalni samoupravi iz leta 2001 je bila grofija enotna celota za upravne namene, \xc4\x8deprav je imela dva lokalna organa. Po reorganizaciji se je zmanj\xc5\xa1al geografski obseg grofije na ozemlje pod pristojnostjo mestnega sveta Galwaya. Grofija je omejena na obmo\xc4\x8dje, ki je v pristojnosti okro\xc5\xbenega sveta Galwaya. Vsak lokalni organ se uvr\xc5\xa1\xc4\x8da enako kot lokalne upravne enote prve stopnje regije NUTS 3, Zahodna regija za Eurostat. Pristojnost grofijskega sveta Galwaya vklju\xc4\x8duje nekatera predmestna naselja, ki niso v pristojnosti mestnega sveta Galwaya. Oba lokalna organa sta odgovorna za posamezne storitve, kot so komunala, na\xc4\x8drtovanje in razvoj, knji\xc5\xbenice, obdav\xc4\x8ditev motornih vozil, lokalne ceste in socialna stanovanja.\n_START_SECTION_\nGeografija\n_START_PARAGRAPH_\nGalway je po obsegu ena najve\xc4\x8djih irskih grofij, zavzema 2. mesto med 32 grofijami. Sem spadajo tudi Aranski otoki._NEWLINE_Relief: grofija je sestavljena iz dveh povsem razli\xc4\x8dnih pokrajin. Zahodni del je hribovit, tu je tudi najvi\xc5\xa1ji vrh Benbon, 729 m. Najbolj znano pogorje je Dvanajst vrhov (Twelve Bens). Vzhodni del je ravninski nadmorske vi\xc5\xa1ine med 50 in 100 m. Je bolj kmetijsko obmo\xc4\x8dje._NEWLINE_Vode: grofija je bogata z vodami. Ima dolgo obalo proti Atlantiku na zahodu in jugozahodu. Je ve\xc4\x8d manj\xc5\xa1ih rek, najbolj znana je reka Korib z istoimenskim jezerom. Mnogo je tudi jezer, najve\xc4\x8dje je jezero Korib, drugo po velikosti v Irski. Ostala so \xc5\xa1e: Lough Derg, Lough Mask in \xc5\xa1tevilna manj\xc5\xa1a.\n_START_SECTION_\nPodnebje\n_START_PARAGRAPH_\nNa grofijo Galway, ki le\xc5\xbei na zahodni obali Irske, neposredno vpliva Zalivski tok. Temperaturne skrajnosti so redke in kratkotrajne, \xc4\x8deprav kopenska obmo\xc4\x8dja, zlasti vzhodno od Corriba, lahko dose\xc5\xbeejo najvi\xc5\xa1je poletne temperature na otoku (v\xc4\x8dasih ve\xc4\x8d kot 30 \xc2\xb0C). Nasprotni u\xc4\x8dinek se lahko pojavi pozimi. Na splo\xc5\xa1no pa na Galway vplivajo predvsem atlantski zra\xc4\x8dni tokovi, ki prina\xc5\xa1ajo veliko padavin. Padavine so vsak mesec v letu, \xc4\x8deprav so jesenski in zimski meseci \xc5\xa1e posebej mokri, saj se atlantska ciklonska aktivnost pove\xc4\x8da in prehaja \xc4\x8dez obmo\xc4\x8dje in okoli njega. Za Galway so zna\xc4\x8dilne tudi mo\xc4\x8dnej\xc5\xa1e nevihte, ki se lahko pojavijo med avgustom in marcem. Grofija v povpre\xc4\x8dju prejme pribli\xc5\xbeno 1300 mm padavin letno, nekatera obmo\xc4\x8dja vzdol\xc5\xbe zahodne obale pa do 1900 mm in ve\xc4\x8d. Skrajne vremenske razmere, kot so sne\xc5\xbeni mete\xc5\xbe, nevihte, poplave in to\xc4\x8da, so redke, \xc4\x8deprav se pojavljajo, zlasti kadar so zra\xc4\x8dne mase celinskega izvora prekrite z bolj vla\xc5\xbenimi in nestabilnimi atlantskimi tokovi.\n_START_SECTION_\nPrebivalstvo\n_START_PARAGRAPH_\nPo podatkih popisa 2011 je na obmo\xc4\x8dju grofije Galway \xc5\xbeivelo okoli 250 000 prebivalcev, ve\xc4\x8dinoma etni\xc4\x8dnih Ircev. To je za 80\xc2\xa0% manj kot ob popisu leta 1841, pred veliko lakoto in izseljevanjem. Zadnja desetletja \xc5\xa1tevilo prebivalcev raste za pribli\xc5\xbeno 1\xc2\xa0% letno.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nJe ena najredkeje naseljenih grofij z razli\xc4\x8dno naravo. Biotska pestrost regije je najve\xc4\x8dja v  Connemarskem narodnem parku na zahodu grofije.\n_START_SECTION_\nGospodarstvo\n_START_PARAGRAPH_\nPri Tynaghu so ostanki svinca in cinka. Kmetijstvo sestavljajo pa\xc5\xa1no kmetijstvo, ov\xc4\x8darstvo in mlekarstvo. Poleg tega pridelujejo je\xc4\x8dmen, p\xc5\xa1enico, krompir in sladkorno peso. V zadnjih letih, zlasti v okolici mesta Galway, je neverjeten gospodarski razcvet, katerega konec \xc5\xa1e ni viden.\n_START_SECTION_\nZnamenitosti\n_START_PARAGRAPH_\nVeliko je prazgodovinskih spomenikov (Crannagh, Mweelin, kamniti krog Moanmore vzhod in keltski kamen Turoe), razli\xc4\x8dnih starih krajev, kot sta Cairns, Crann\xc3\xb3gs, utrdbe, sveti izviri, keltski kri\xc5\xbei, cerkve in samostani, megalitske znamenitosti, menhirji, okrogli stolpi, kleti, kamnite grobnice, kamniti krogi in vrste kamnov.'